**ZMLUVA O POSKYTNUTÍ PROSTRIEDKOV MECHANIZMU NA PODPORU OBNOVY A ODOLNOSTI**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 14 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov

**medzi**

**Vykonávateľ:**

Názov: Úrad vlády Slovenskej republiky

Sídlo: Námestie slobody 1, 813 70 Bratislava

IČO: 00 151 513

(ďalej ako „Úrad vlády SR“)

v zastúpení:

Názov: Ministerstvo hospodárstva Slovenskej republiky

Sídlo: Mlynské nivy 44/a, 827 15 Bratislava

IČO: 00 686 832

Konajúca osoba: [●]

(ďalej ako „Sprostredkovateľ“)

na základe splnomocnenia obsiahnutého v Zmluve o vykonávaní časti úloh Vykonávateľa Sprostredkovateľom pre komponent 9 Plánu obnovy: Efektívnejšie riadenie a posilnenie financovania výskumu, vývoja a inovácií uzatvorenej pod č. 862/2022, reg. č. MH SR: 217/2022-2060-4250

(ďalej ako „**Vykonávateľ**“)

a

**Prijímateľom:**

Názov: [●]

Sídlo: [●]

IČO: [●]

Konajúca osoba: [●]

Poštová adresa: [●]

(ďalej ako „**Prijímateľ**“)

(**Vykonávateľ** a **Prijímateľ** sa pre účely tejto Zmluvy o poskytnutí prostriedkov mechanizmu na podporu obnovy a odolnosti označujú ďalej spoločne aj ako „**zmluvné strany**“ a každý z nich jednotlivo len ako „**zmluvná strana**“)

1. **ÚVODNÉ USTANOVENIA**

* 1. Táto Zmluva o poskytnutí prostriedkov mechanizmu na podporu obnovy a odolnosti bez príloh sa v texte označuje ako „**Zmluva o poskytnutí prostriedkov mechanizmu**“. Neoddeliteľnú súčasť **Zmluvy o poskytnutí prostriedkov mechanizmu** tvorí **Príloha č. 1**, ktorú tvoria **Všeobecné zmluvné podmienky** (ďalej aj ako „**VZP“**), v ktorých sa v nadväznosti na § 273 Obchodného zákonníka bližšie upravujú práva, povinnosti a postavenie **zmluvných strán**, vrátane postupov pri poskytovaní a používaní **Prostriedkov mechanizmu**, **Príloha č. 2**, ktorú tvorí **Opis Projektu**, **Príloha č. 3,** ktorú tvoria **Výstupy Projektu (Delivarebles),** **Príloha č. 4 Podrobný rozpočet Projektu a Príloha č. 5 Podmienky a povinnosti IPCEI projektu. Zmluva o poskytnutí prostriedkov mechanizmu** vrátane všetkých príloh v znení neskorších zmien a doplnení sa v texte označuje ako „**Zmluva**“.
  2. Pojmy použité v tejto **Zmluve** sú definované vo **VZP**, v **Právnom rámci** a/alebo v **Záväznej dokumentácii**. **Zmluvu** je potrebné vykladať so zreteľom a v nadväznosti na **Právny rámec**, **Výzvu a Záväznú dokumentáciu**.Ak je pojem v tejto **Zmluve** definovaný odlišne ako v **Právnom rámci,** a/alebo v **Záväznej dokumentácii**,na účely tejto **Zmluvy** sa bude vykladať podľa definície uvedenej v tejto **Zmluve**.
  3. Ak z kontextu nevyplýva iný zámer, každý odkaz v **Zmluve** na akýkoľvek dokument znamená príslušný dokument v znení jeho dodatkov a iných zmien a každý odkaz na ktorýkoľvek právny predpis znamená príslušný právny predpis v účinnom znení. V prípade úplného zrušenia a nahradenia dokumentov alebo právnych predpisov novými dokumentmi alebo novými právnymi predpismi sa odkaz v **Zmluve** spravuje obsahom a podstatou najbližším ustanovením nových dokumentov alebo právnych predpisov. Toto ustanovenie nemá vplyv na výklad pojmov uvedených v článku 1 **VZP** a výkladové pravidlá podľa tohto článku 1 **Zmluvy o poskytnutí prostriedkov mechanizmu**.
  4. **Zmluvné strany** sa dohodli, že v prípade, ak **Prijímateľovi** vyplývajú zo **Zmluvy** akékoľvek povinnosti, ktoré je povinný plniť voči Úradu vlády SR ako **Vykonávateľovi**, bude ich plnenie adresovať voči Sprostredkovateľovi uvedenému v záhlaví tejto **Zmluvy o poskytnutí prostriedkov mechanizmu** pri vymedzení **Zmluvných strán**, s výnimkou prípadu, ak z písomného oznámenia Úradu vlády SR ako **Vykonávateľa** alebo Sprostredkovateľa **Prijímateľov**i bude vyplývať iná inštrukcia.

1. **predmet a účel zmluvy** 
   1. **Zmluvné strany** uzatvárajú túto **Zmluvu** za účelom realizácie **časti investície** v rámci **Plánu obnovy a odolnosti Slovenskej republiky** (ďalej len „Plán obnovy“) prostredníctvom **Projektu** špecifikovaného v ods. 2.3 tohto článku **Zmluvy o poskytnutí prostriedkov mechanizmu**, pričom podmienky **Realizácie Projektu** sú okrem **Zmluvy** a **Právneho rámca** upravené aj v **Záväznej dokumentácii**.
   2. **Zmluvné strany** uzatvárajú túto **Zmluvu** na základe **Vykonávateľom** **Kladne posúdenej** **žiadosti o** **prostriedky mechanizmu,** ktorá splnila podmienky poskytnutia **Prostriedkov mechanizmu**, registrovanej pod číslom <spisové číslo registrovanej **Kladne posúdenej žiadosti o** **prostriedky mechanizmu**>, predloženej v rámci **Výzvy** **Vykonávateľa,** názov **Výzvy**: Výzva na predkladanie žiadostí o poskytnutie prostriedkov mechanizmu na podporu obnovy a odolnosti zameraná na podporu projektov, ktoré sú súčasťou významného projektu spoločného európskeho záujmu (IPCEI) v oblasti mikroelektroniky, kód **Výzvy**: 09I05-03-V03 zo dňa 19. apríla 2023 podľa § 12 ods. 2 zákona o mechanizme..
   3. Predmetom tejto **Zmluvy** je úprava práv a povinností **zmluvných strán**, ako aj vymedzenie zmluvných podmienok pre poskytnutie a použitie **Prostriedkov mechanizmu** na **Realizáciu Projektu**, ktorý je predmetom **Kladne posúdenej** **žiadosti o prostriedky mechanizmu**:

**Názov Projektu**: <*názov* >

**Kód Projektu**: <*kód* >

**Názov investície:** 5: Výskum a inovácie pre digitalizáciu ekonomiky

**Názov komponentu**: 9: Efektívnejšie riadenie a posilnenie financovania výskumu, vývoja a inovácií Plánu obnovy a odolnosti Slovenskej republiky.

* 1. **Vykonávateľ** sa zaväzuje, že na základe **Zmluvy** poskytne **Prostriedky mechanizmu Prijímateľovi** za účelom financovania **Projektu**, a to v súlade s ustanoveniami **Zmluvy**, **Záväznou dokumentáciou** a **Právnym rámcom.** **Zmluvné strany** berú na vedomie, že **Projekt** a z neho vyplývajúce poskytovanie **Prostriedkov mechanizmu Prijímateľovi** zo strany **Vykonávateľa** musí byť vždy v súlade s **Právnym rámcom**.
  2. **Prijímateľ** sa zaväzuje prijať poskytnuté **Prostriedky mechanizmu**,použiť ich v súlade s podmienkami stanovenými v **Zmluve, Právnom rámci** a **Záväznej dokumentácii** a zabezpečiť **Realizáciu** **Projektu** podľa **Zmluvy** **Riadne** a **Včas** tak, aby bol dosiahnutý **Cieľ Projektu.**
  3. Neuplatňuje sa.
  4. V súvislosti s preukázaním plnenia **Cieľa Projektu** je **Prijímateľ** povinný udeliť alebo zabezpečiť udelenie všetkých potrebných súhlasov alebo povolení, najmä ak plnenie jedného alebo viacerých **Cieľov Projektu** sa preukazuje spôsobom, ktorý udelenie súhlasu alebo povolenia vyžaduje. Súhlasom podľa tohto odseku sa rozumie napríklad súhlas s poskytovaním údajov z informačného systému tretej osoby alebo súhlas so spracovaním osobných údajov. Povolením podľa tohto odseku sa rozumie napríklad administratívnoprávny akt vydaný podľa verejnoprávneho právneho predpisu.
  5. **Vykonávateľ** sa zaväzuje využívať dokumenty súvisiace s **Kladne posúdenou** **žiadosťou o prostriedky mechanizmu** ako aj **Projektom** výlučne osobami na to oprávnenými podľa **Právneho rámca a Záväznej dokumentácie**, zapojenými najmä do procesu registrácie, posudzovania, riadenia, auditu, monitorovania a kontroly **Kladne posúdenej** **žiadosti o prostriedky mechanizmu** a/alebo **Projektu** a ich zmluvnými partnermi, ktorí sú viazaní záväzkom mlčanlivosti, čím nie sú dotknuté osobitné predpisy týkajúce sa poskytovania informácií povinnými osobami. **Prijímateľ** zároveň berie na vedomie zverejnenie informácií o **Prijímateľovi** (vrátane osobných údajov) a **Projekte** v nevyhnutnom rozsahu na účely zoznamu prijímateľov, ktorý zverejňuje a aktualizuje **Vykonávateľ** na svojom webovom sídle v súlade s § 16 ods. 9 zákona o mechanizme.

1. **výdavky A FINANCOVANIE projektu** 
   1. V rozsahu, spôsobom a za podmienok stanovených v tejto **Zmluve**, **Právnom rámci** a **Záväznej dokumentácii Vykonávateľ** poskytne **Prijímateľovi Prostriedky mechanizmu** maximálne do výšky ........................ EUR (slovom.............eur). **Celkové oprávnené výdavky** na **Realizáciu Projektu** predstavujú sumu .... EUR (slovom: ..... eur).
   2. **Prijímateľ** vyhlasuje, že:
2. má zabezpečené zdroje financovania **Projektu** vo výške sumy .... EUR (slovom: ..... eur),
3. zabezpečí zdroje financovania na úhradu všetkých neoprávnených výdavkov na **Realizáciu Projektu**, ktoré budú nevyhnutné na dosiahnutie **Cieľa Projektu**.
   1. **Zmluvné strany** sa dohodli, že financovanie **Projektu Vykonávateľom** z **Prostriedkov mechanizmu** sa bude realizovať systémom predfinancovania a/alebo refundácie.
   2. Konečná výška sumy **Prostriedkov mechanizmu** poskytnutých na **Realizáciu** **Projektu** sa určí na základe **Schválených oprávnených výdavkov,** pričom maximálna výška **Prostriedkov mechanizmu** podľa ods. 3.1. **Zmluvy o poskytnutí prostriedkov mechanizmu** poskytovaná **Vykonávateľom** nesmie byť prekročená. **Prijímateľ** súčasne berie na vedomie, že výška poskytnutých **Prostriedkov mechanizmu**, ktorá bude skutočne uhradená **Prijímateľovi** závisí od výsledkov **Prijímateľom** vykonaného **Verejného obstarávania**, od posúdenia výšky jednotlivých výdavkov s ohľadom na pravidlá posudzovania hospodárnosti, efektívnosti, účelnosti a účinnosti výdavkov, od posúdenia výdavkov v priebehu prednotifikačného procesu a procesu posúdenia notifikácie poskytnutia štátnej pomoci na úrovni Európskej komisie, ako aj od splnenia ostatných podmienok uvedených v **Zmluve**, vrátane podmienok oprávnenosti výdavkov podľa čl. 4 **VZP.**
   3. **Obdobie oprávnenosti výdavkov** začína plynúť dňom **Začatia realizácie Projektu**, najskôr však dňom predloženia **IPCEI projektu** Slovenskou republikou Európskej komisii do procesu prednotifikácie poskytnutia štátnej pomoci, a končí **Ukončením vecnej realizácie Projektu** v súlade s touto **Zmluvou** (ďalej len **„Obdobie oprávnenosti výdavkov“**).
   4. **Prijímateľ** sa zaväzuje, že neprijme a nebude požadovať dotáciu, príspevok, grant alebo inú formu pomoci na **Realizáciu Projektu**, na ktorý sú poskytované **Prostriedky mechanizmu** v zmysle tejto **Zmluvy** a ktorá by predstavovala dvojité financovanie tých istých výdavkov z verejných zdrojov, zdrojov Európskej Únie (ďalej len „EÚ“) alebo iných nástrojov finančnej pomoci poskytnutej Slovenskej republike (ďalej len „SR“) zo zahraničia. **Prijímateľ** zároveň vyhlasuje, že mu nebola poskytnutá dotácia, príspevok, grant alebo iná forma pomoci na **Realizáciu Projektu**, na ktorú požaduje poskytnutie **Prostriedkov mechanizmu,** a ktorá by predstavovala dvojité financovanie tých istých výdavkov z verejných zdrojov, zdrojov EÚ alebo iných nástrojov finančnej pomoci poskytnutej SR zo zahraničia. Dvojitým financovaním sa rozumie aj situácia, ak sa Cieľ Projektu dosiahne nielen použitím **Prostriedkov mechanizmu**, ale aj využitím iných zdrojov z rozpočtu EÚ, pričom takéto použitie nebolo vopred indikované Európskej komisii v rámci Plánu obnovy a zohľadnené v nákladovom ohodnotení príslušnej investície. Ak sa Prijímateľ dozvie o skutočnostiach, ktoré by mohli predstavovať dvojité financovanie podľa tohto odseku alebo podľa čl. 9 nariadenia EÚ 2021/241 alebo sa dozvie o tom, že na dosiahnutie Cieľa Projektu boli alebo majú byť Prijímateľovi poskytnuté ďalšie prostriedky z verejných zdrojov, zdrojov EÚ alebo iných nástrojov finančnej pomoci poskytnutej SR zo zahraničia, je Prijímateľ povinný Bezodkladne o týchto skutočnostiach informovať Vykonávateľa. V prípade porušenia uvedených povinností ide o podstatné porušenie **Zmluvy** podľa čl. 11 **VZP**.
   5. **Prijímateľ**, na ktorého sa vzťahuje povinnosť zápisu do registra partnerov verejného sektora, vyhlasuje, že je zapísaný v registri partnerov verejného sektora podľa zákona o registri partnerov verejného sektora a tento zápis bude trvať minimálne počas doby uvedenej v § 4 ods. 1 zákona o registri partnerov verejného sektora.

**Prijímateľ**, na ktorého sa:

1. vzťahuje povinnosť zápisu do registra partnerov verejného sektora a/alebo má povinnosť zápisu **Konečného užívateľa výhod** podľa zákona č. 530/2003 Z. z. o obchodnom registri a o zmene a doplnení niektorých zákonov (ďalej len „zákon o obchodnom registri“) a/alebo má povinnosť zápisu konečného užívateľa výhod do iného príslušného registra podľa iného osobitného právneho predpisu:
   1. týmto vyhlasuje, že uvedenú povinnosť má k dátumu podpisu **Zmluvy** splnenú;
   2. je povinný poskytnúť **Vykonávateľovi** odkaz na webové sídlo, na ktorom je verejne dostupná informácia o **Konečnom užívateľovi výhod** (v rozsahu meno, priezvisko, dátum narodenia, adresa pobytu). Ak verejne dostupná informácia o **Konečnom užívateľovi výhod** nie je aktuálna, **Prijímateľ** je povinný poskytnúť **Vykonávateľovi** aktuálnu informáciu o **Konečnom užívateľovi výhod** najneskôr do 30 kalendárnych dní odo dňa, kedy zmena **Konečného užívateľa výhod** nastala. Ak informácia o **Konečnom užívateľovi výhod** (v rozsahu meno, priezvisko, dátum narodenia, adresa pobytu) nie je verejne dostupná, **Prijímateľ** preukáže **Vykonávateľovi**, že bol podaný návrh na zápis **Konečného užívateľa výhod** podľa zákona o registri partnerov verejného sektora a/alebo zákona o Obchodnom registri a zároveň**Vykonávateľovi** poskytne informáciu o **Konečnom užívateľovi výhod**, a to najneskôr pri podpise **Zmluvy**;
2. nevzťahuje povinnosť zápisu do registra partnerov verejného sektora a/alebo povinnosť zápisu **Konečného užívateľa výhod** podľa zákona o Obchodnom registri, je povinný **Vykonávateľovi** poskytnúť informáciu o **Konečnom užívateľovi výhod**, a to najneskôr pri podpise **Zmluvy**. Ak dôjde ku zmene **Konečného užívateľa výhod** **Prijímateľa**, **Prijímateľ** je povinný poskytnúť **Vykonávateľovi** aktuálnu informáciu o **Konečnom užívateľovi výhod** najneskôr do 30 kalendárnych dní odo dňa, kedy zmena **Konečného užívateľa výhod** nastala;
3. vzťahuje povinnosť postupovať podľa zákona o VO, poskytne **Vykonávateľovi** spolu so **Žiadosťou o platbu** identifikačné údaje dodávateľov a subdodávateľov (minimálne v rozsahu názov a identifikačné číslo), vrátane informácií o **Konečnom užívateľovi výhod** (v rozsahu meno, priezvisko, dátum narodenia, adresa pobytu) dodávateľov.

Porušenie povinností **Prijímateľa** uvedených v tomto odseku predstavuje podstatné porušenie **Zmluvy** podľa čl. 11 **VZP**.

* 1. **Prijímateľ** berie na vedomie, že **Prostriedky mechanizmu**, a to aj každá ich časť je finančným prostriedkom vyplateným zo štátneho rozpočtu SR. Na kontrolu a audit použitia týchto finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený v **Zmluve**, **Právnom rámci** a**Záväznej dokumentácii**. **Prijímateľ** je povinný strpieť výkon kontroly a auditu použitia **Prostriedkov mechanizmu** zo strany **Vykonávateľa** a iných **Oprávnených osôb** v súlade s článkom 13 **VZP**.

1. **Osobitné ustanovenia**

4.1. **Prijímateľ** sa zaväzuje predložiť minimálne **Záverečnú žiadosť o** **platbu Vykonávateľovi** (ďalej aj„**ŽoP**“)najneskôr do dvoch týždňov po **Ukončení vecnej realizácie Projektu. ŽoP Prijímateľ** predkladá podľa pravidiel stanovených v **Záväznej dokumentácií**.V prípade kombinácie systémov financovania platí, že **ŽoP** sa predkladá samostatne za každý jeden z uplatňovaných systémov financovania. Vzor **ŽoP** **Prijímateľa** určí **Vykonávateľ** v **Záväznej dokumentácii.**

4.2.Neuplatňuje sa.

4.3. Neuplatňuje sa.

4.4. **Prijímateľ** berie na vedomie, že **Prostriedky mechanizmu**, ktoré sú poskytnuté podľa tejto **Zmluvy** predstavujú štátnu pomoc poskytovanú v súlade s pravidlami EÚ pre štátnu pomoc a zákonom o štátnej pomoci a sú poskytované v súlade s Oznámením Komisie Kritériá pre analýzu zlučiteľnosti štátnej pomoci na podporu vykonávania dôležitých projektov spoločného európskeho záujmu s vnútorným trhom (2021/C 528/02) (ďalej len „**IPCEI nariadenie**“) a v súlade s **Rozhodnutím EK o pomoci**.

4.5. Neuplatňuje sa.

**Článok 5. KOMUNIKÁCIA A DORUČOVANIE**

5.1. **Zmluvné strany** sa dohodli, že ich komunikácia súvisiaca so **Zmluvou** si pre svoju záväznosť vyžaduje písomnú formu, v rámci ktorej sú **zmluvné strany** povinné uvádzať kód **Projektu** a názov **Projektu** podľa článku 2 odsek 2.3. **Zmluvy o poskytnutí prostriedkov mechanizmu**. **Zmluvné strany** využívajú pre svoju komunikáciu prednostne elektronickú podobu komunikácie. **Zmluvné strany** sa zaväzujú, že v nevyhnutných prípadoch môže byť písomná komunikácia v listinnej podobe a **zmluvné strany** budú v tomto prípade pre vzájomnú písomnú komunikáciu v listinnej podobe používať poštové adresy uvedené v záhlaví **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade s článkom 10 **VZP**.

5.2. **Zmluvné strany** sa dohodli, že písomná forma komunikácie v listinnej podobe sa bude uskutočňovať prostredníctvom doporučeného doručovania zásielok.

5.3. **Zmluvné strany** si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie **Vykonávateľovi** je možné výlučne v úradných hodinách podateľne **Vykonávateľa** zverejnených verejne prístupným spôsobom.

5.4.Elektronickou podobou komunikácie sa podľa odseku 5.1. tohto článku **Zmluvy o poskytnutí prostriedkov mechanizmu** rozumie najmä:

* + 1. komunikácia prostredníctvom Ústredného portálu verejnej správy; **zmluvné strany** sa zaväzujú mať zriadené a aktívne elektronické schránky (zo strany **Vykonávateľa** nejde o výkon verejnej moci, iba o využívanie existujúcich technických prostriedkov vhodných na komunikáciu);
    2. komunikácia prostredníctvom informačného systému pre Plán obnovy, ak **Vykonávateľ** oznámil **Prijímateľovi** možnosť komunikovať prostredníctvom takého informačného systému. Spôsob, podmienky a rozsah takejto komunikácie upraví **Vykonávateľ** v **Záväznej dokumentácii**,

5.5. Komunikácia prostredníctvom elektronickej správy (e-mailu) v rámci komunikácie súvisiacej so **Zmluvou** plní pre **zmluvné strany** výhradne podpornú funkciu. **Zmluvné strany** sa zaväzujú používať e-mailové adresy oznámené podľa odseku 5.8 tohto článku **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade s článkom 10 **VZP**.

5.6. V prípade doručenia oznámenia, **Výzvy**, žiadosti alebo iného dokumentu (ďalej ako „písomnosť“) sa za deň doručenia **zmluvnej strane** do elektronickej schránky prostredníctvom Ústredného portálu verejnej správy podľa tohto článku **Zmluvy o poskytnutí prostriedkov mechanizmu** považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej **zmluvnej strany**, a to aj vtedy, ak sa adresát o tom nedozvedel.

5.7. Písomnosť zasielaná druhej **zmluvnej strane** v listinnej podobe podľa **Zmluvy** sa považuje za doručenú, ak dôjde do sféry dispozície druhej **zmluvnej strany** na adresu uvedenú v záhlaví **Zmluvy o poskytnutí prostriedkov mechanizmu**, a to aj v prípade, ak adresát písomnosť neprevzal, pričom za deň doručenia písomnosti sa považuje deň, kedy došlo k:

5.7.1. uplynutiu úložnej (odbernej) lehoty písomnosti zasielanej poštou druhou **zmluvnou stranou**, ak nedôjde k jej vráteniu podľa ods. 5.7.3. **Zmluvy o poskytnutí prostriedkov mechanizmu**,

5.7.2 odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,

5.7.3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“), podľa toho, ktorá skutočnosť nastane skôr.

5.8. Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii, prístupná na e-mailovom serveri slúžiacom na prijímanie elektronickej pošty príslušnej **zmluvnej strany**, ktorá je adresátom, teda momentom, kedy **zmluvnej strane**, ktorá je odosielateľom príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, **zmluvné strany** výslovne súhlasia s tým, že ich vzájomná komunikácia podľa tohto článku **Zmluvy o poskytnutí prostriedkov mechanizmu** nebude prebiehať prostredníctvom e-mailu. Za účelom realizácie doručovania prostredníctvom e-mailu, sa **zmluvné strany** zaväzujú:

5.8.1. vzájomne si písomne oznámiť svoje e-mailové adresy, ktoré budú v rámci tejto formy komunikácie používať, Bezodkladne aj  ich aktualizáciu, pričom nesplnenie tejto povinnosti bude zaťažovať tú **zmluvnú stranu**, ktorá oznámenie aktuálnych údajov nevykonala aj v tom zmysle, že zásielka doručená na neaktuálnu e-mailovú adresu sa bude považovať na účely tejto **Zmluvy** za riadne doručenú,

5.8.2. vzájomne si písomne oznámiť všetky údaje, ktoré budú potrebné pre tento spôsob doručovania,

5.8.3. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, **zmluvná strana**, ktorá má tento technický problém, jeho existenciu oznámi druhej **zmluvnej strane**, v dôsledku čoho sa na ňu bude aplikovať výnimka z doručovania uvedená za bodkočiarkou v základnom texte tohto odseku 5.8.3.

5.9. **Prijímateľ** je zodpovedný za riadne označenie poštovej schránky na účely listinnej komunikácie **zmluvných strán**.

5.10. **Zmluvné strany** sa zaväzujú, že vzájomná komunikácia bude prebiehať v slovenskom jazyku alebo českom jazyku. Všetka dokumentácia predkladaná **Prijímateľom** v súvislosti so **Zmluvo**u alebo s **Projektom** bude predkladaná v slovenskom jazyku alebo českom jazyku. V prípade, ak bola dokumentácia vyhotovená v inom jazyku ako v jazyku podľa prvej vety, pre jej použitie pre účely **Projektu** alebo **Zmluvy** je potrebný preklad do slovenského jazyka, ak **Vykonávate**ľ neurčí, že je potrebný úradný preklad.

**Článok 6. ĎALŠIE ZÁVÄZNÉ DOJEDNANIA**

6.1. **Zmluvné strany** sa dohodli, že **Vykonávateľ** nebude povinný poskytovať plnenie podľa **Zmluvy** dovtedy, kým mu **Prijímateľ** nepreukáže spôsobom požadovaným **Vykonávateľom** v súlade so Záväznou dokumentáciou (prípadne kým nebude mať **Vykonávateľ** za preukázané na základe informácií, ktorými **Vykonávateľ** disponuje) splnenie nasledovných skutočností:

1. neuplatňuje sa;
2. zrealizovanie Verejného obstarávania podľa podmienok stanovených v Právnom rámci a určených **Vykonávateľom**, pričom **Prijímateľ** vyslovene súhlasí s tým, že bude postupovať spôsobom stanoveným v Príručke k procesu verejného obstarávania/ obstarávania pre projekty implementované v rámci Plánu obnovy a odolnosti v gescii MH SR zverejnenej na webovom sídle Vykonávateľa;
3. poistenie pokrývajúce poistenie majetku obstaraného a/alebo zhodnoteného v súvislosti s **Realizáciou Projektu**, ktorý je zahrnutý v**ŽoP**, a to za podmienok a spôsobom stanoveným v článku 12 **VZP**, ak Vykonávateľ nestanovil vo **Výzve** alebo v inej Záväznej dokumentácii, že poistenie sa nevyžaduje;
4. voči **Prijímateľovi** nie je vykonávaná exekúcia alebo vedený iný výkon rozhodnutia podľa osobitných predpisov, ktorých predmetom je nútený výkon povinnosti zaplatiť peňažnú sumu vo výške vymáhaného nároku za všetky takto vykonávané exekúcie alebo iné výkony rozhodnutia vyššie ako 5 000 EUR (slovom: päťtisíc eur), alebo ktorých predmetom je v jednotlivom prípade nútený výkon inej povinnosti, ktorá nespočíva v zaplatení peňažnej sumy, ak táto nepeňažná povinnosť akokoľvek priamo alebo nepriamo súvisí s **Projektom**;
5. neexistencia dlhu na daniach vedených miestne príslušným daňovým úradom v sume vyššej ako 170 EUR (slovom: stosedemdesiat eur), resp. preukázanie uhradenia dlhu na daniach vedených miestne príslušným daňovým úradom presahujúceho uvedenú sumu alebo schválený splátkový kalendár na dlh presahujúci uvedenú sumu a jeho plnenie, a to pri predložení prvej a záverečnej **ŽoP**;
6. neexistencia dlhu na poistnom na sociálne poistenie (vrátane príspevkov na starobné dôchodkové sporenie) v sume vyššej ako 40 EUR (slovom: štyridsať eur), resp. preukázanie uhradenia dlhu na poistnom na sociálne poistenie (vrátane príspevkov na starobné dôchodkové sporenie) presahujúceho uvedenú sumu alebo schválený splátkový kalendár na dlh presahujúci uvedenú sumu a jeho plnenie, a to pri predložení prvej a záverečnej **ŽoP**;
7. neexistencia dlhu na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR (slovom: sto eur), resp. preukázanie uhradenia dlhu na zdravotnom poistení presahujúceho uvedenú sumu alebo schválený splátkový kalendár na dlh presahujúci uvedenú sumu a jeho plnenie, a to pri predložení prvej a záverečnej **ŽoP**;
8. skutočnosť, že **Prijímateľ** splnil povinnosť nebyť podnikom v ťažkostiach podľa ods. 6.3 tohto článku **Zmluvy o poskytnutí prostriedkov mechanizmu**;
9. neexistencia odporúčania nepokračovať vo financovaní **Projektu** vyplývajúceho z **priebežného (midterm) hodnotenia**, odborného stanoviska a/alebo Reportingu podľa článku 6 odsekov 6.5 a 6.6 **Zmluvy o poskytnutí prostriedkov mechanizmu**, t. j. potrebné, aby mal **Vykonávateľ** z výsledku **priebežného (midterm) hodnotenia** a/alebo odborného stanoviska a/alebo Reportinguza preukázané, že je možné a účelné vo financovaní **Projektu** pokračovať;
10. dodržanie všetkých povinností a splnenie všetkých podmienok vyplývajúcich z **Rozhodnutia EK o pomoci** a z **Dokumentácie notifikovaného projektu** uvedených v Prílohe č. 5 **Zmluvy o poskytnutí prostriedkov mechanizmu**.

6.2. **Prijímateľ** sa zaväzuje uhradiť dlh, ktorý by existoval v nadväznosti na odsek 6.1 písm. d) až g) tohto článku **Zmluvy o poskytnutí prostriedkov mechanizmu** v súlade so **Záväznou dokumentáciou**. Ak Vykonávateľ bude mať za to, že **Prijímateľ** nepreukázal v zmysle **Záväznej dokumentácie** uhradenie dlhu, resp. schválenie splátkového kalendára na dlh a plnenie splátok podľa splátkového kalendára, uvedené predstavuje podstatné porušenie **Zmluvy** zo strany **Prijímateľa** a **Vykonávateľ** je oprávnený odstúpiť od**Zmluvy** v zmysle čl. 11 **VZP**.

6.3. **Prijímateľ** berie na vedomie, že nesmie byť ku dňu nadobudnutia účinnosti **Zmluvy** podnikom v ťažkostiach podľa nariadenia EÚ 651/2014 (s výnimkou podnikov, ktoré neboli v ťažkostiach k 31. decembru 2019, ale stali sa podnikmi v ťažkostiach v období od 1. januára 2020 do 31. decembra 2021) a zároveň najneskôr do 10 dní od nadobudnutia účinnosti **Zmluvy** je povinný predložiť **Vykonávateľovi** Test podniku v ťažkostiach na vyplnenom formulári stanovenom v **Záväznej dokumentácii**.

6.4. **Prijímateľ** je povinný zabezpečiť, aby **Projekt** bol v súlade so Zásadou „výrazne nenarušiť“.

6.5. **Prijímateľ** berie na vedomie, že realizácia  **Predmetu Projektu** prebieha v súlade so **Zmluvou** a s **Kladne posúdenou žiadosťou o prostriedky mechanizmu** prostredníctvom realizácie výskumno-vývojovo-inovačnej fázy a fázy prvého priemyselného nasadenia, alebo jej časti (ak relevantné).

**Prijímateľ** je povinný a zároveň sa zaväzuje:

1. riadne ukončiť realizáciu **IPCEI projektu** v súlade s **Dokumentáciou notifikovaného projektu** bezohľadu na skutočnosť, či fáza prvého priemyselného nasadenia **IPCEI projektu** je predmetom Kladne posúdenej žiadosti o prostriedky mechanizmu,
2. splniť všetky povinnosti a dodržať všetky podmienky **IPCEI projektu** vyplývajúce z **Dokumentácie notifikovaného projektu**, z **IPCEI nariadenia**, ako aj z **Rozhodnutia EK o pomoci,**
3. v súlade s **Výzvou** najneskôr k **Ukončeniu vecnej realizácie Projektu** dosiahnuť **výstupy Projektu (Deliverables)** podľa Prílohy č. 3 **Zmluvy o poskytnutí prostriedkov mechanizmu** vychádzajúce z **Kladne posúdenej** **žiadosti o** **prostriedky mechanizmu** a vyvinúť maximálne úsilie na dosiahnutie **míľnikov (milestones) Projektu**,
4. zabezpečiť riadnu realizáciu **IPCEI projektu** v súlade so **Zmluvou** tak, aby **Výstupy a ciele IPCEI projektu** mohli byť dosiahnuté najneskôr do doby, do ktorej bude **Prijímateľ** povinný riadne ukončiť realizáciu fázy prvého priemyselného nasadenia,
5. počas **Realizácie Projektu** zniesť výkon **priebežného (midterm) hodnotenia** zabezpečeného **Vykonávateľom** zameraného na posúdenie dosahovania **míľnikov (milestones)** a **výstupov Projektu (Deliverables)** v súlade s **Výzvou** tak, aby **Výstupy a ciele IPCEI projektu** boli (mohli byť) dosiahnuté najneskôr do ukončenia realizácie fázy prvého priemyselného nasadenia **IPCEI projektu**. Predmetom priebežného (midterm) hodnotenia môže byť aj posúdenie plnenia povinností a podmienok vyplývajúcich z **Dokumentácie notifikovaného projektu**, z **Rozhodnutia EK o pomoci**, ako aj z Prílohy č. 5 **Zmluvy o poskytnutí prostriedkov mechanizmu**. Zároveň je **Prijímateľ** povinný poskytnúť **Vykonávateľovi** všetku potrebnú súčinnosť pri výkone tohto hodnotenia a v súvislosti s ním. **Prijímateľ** sa tiež zaväzuje prijať opatrenia v súlade s výsledkami/odporučeniami tohto **priebežného (midterm) hodnotenia**, informovať o nich **Vykonávateľa** a s ich zohľadnením zabezpečiť Riadnu **Realizáciu Projektu** a dosiahnutie **Cieľa Projektu**.

Porušenie akejkoľvek povinnosti podľa tohto odseku 6.5 predstavuje podstatné porušenie **Zmluvy** zo strany **Prijímateľa** a oprávňuje **Vykonávateľa** na mimoriadne ukončenie **Zmluvy** v zmysle čl. 11 **VZP.**

Plnenie povinností **Prijímateľa** podľa relevantných ustanovení článku 6 **Zmluvy o poskytnutí prostriedkov mechanizmu** vyhodnocuje **Vykonávateľ** na základe:

i) informácií vyplývajúcich z **Reportingu**,

ii) správ a informácií, ktoré je podľa článku 5 odsek 8 **VZP** **Prijímateľ** povinný **Vykonávateľovi** na požiadanie poskytnúť,

iii) priebežného (midterm) a/alebo záverečného hodnotenia **Realizácie Projektu** a/alebo

iv) odborného stanoviska **Vykonávateľom** vybraného experta.

6.6. V prípade, ak v rámci **priebežného (midterm) hodnotenia** expert vybraný **Vykonávateľom** odporučí nepokračovať vo financovaní **Projektu** alebo takýto záver vyplynie z Reportingu, odborného stanoviska alebo z vyhodnotenia **Vykonávateľa** podľa článku 6 odseku 6.5 bod i) až iv) **Zmluvy o poskytnutí prostriedkov mechanizmu, Vykonávateľ**:

a) nie je povinný uhradiť **Žiadosť o platbu**,

b) je oprávnený pozastaviť poskytovanie **Prostriedkov mechanizmu**,

c) je oprávnený odstúpiť od **Zmluvy**, ak to vyplýva z odporúčania experta a/alebo záverov priebežného (midterm) hodnotenia,

d) je oprávnený požadovať vrátenie **Prostriedkov mechanizmu** alebo ich časti uplatnením **Mechanizmu pre vrátenie Prostriedkov mechanizmu** v zmysle odsekov 6.9. a 6.10. tohto článku **Zmluvy o poskytnutí prostriedkov mechanizmu**,

e) je oprávnený **Zmluvu** vypovedať podľa článku 11 **VZP**,

f) výdavky, ktoré v **Projekte** vzniknú/vznikli po termíne **priebežného (midterm) hodnotenia** alebo po inom termíne určenom v hodnotení alebo stanovenom Vykonávateľom, je **Vykonávateľ** oprávnený posúdiť ako neoprávnené výdavky a požadovať vrátenie **Prostriedkov mechanizmu**, pričom **Prijímateľ** je povinný požadované **Prostriedky mechanizmu** vrátiť **Vykonávateľovi** podľa článku 14 **VZP**.

6.7. **Priebežné** **(midterm) hodnotenie** sa vykonáva v polovici **Obdobia** **realizácie Projektu**, ktorou sa pre tieto účely rozumie 50 percent **Obdobia** **realizácie Projektu** v zmysle harmonogramu **Projektu** vyplývajúceho z Prílohy č. 2 **Zmluvy o poskytnutí prostriedkov mechanizmu**. **Prijímateľ** je povinný Bezodkladne po uplynutí polovice **Obdobia** **realizácie Projektu** zaslať **Vykonávateľovi** hlásenie o stave implementácie **Projektu** vo vzťahu k dosahovaniu **Výstupov a cieľov IPCEI projektu** a **míľnikov (milestones)** a **výstupov Projektu (Deliverables**) (resp. Bezodkladne po schválení/akceptovaní žiadosti o zmenu v zmysle čl. 10 **VZP**, v spojení s ktorou má dôjsť k úprave/zmene harmonogramu **Projektu**, ak je táto zmena relevantná) na formulári určenom **Vykonávateľom.**

6.8. Po **Ukončení vecnej realizácie Projektu** sa **Prijímateľ** zaväzuje zniesť výkon **záverečného hodnotenia** zabezpečeného **Vykonávateľom** zameraného na posúdenie dosahovania **míľnikov (milestones)** a **výstupov Projektu (Deliverables)** v súlade s **Výzvou** za účelom posúdenia skutočnosti, či **Výstupy a ciele IPCEI projektu** môžu byť dosiahnuté najneskôr do doby, do ktorej je/bude **Prijímateľ** povinný riadne ukončiť fázu prvého priemyselného nasadenia **IPCEI projektu**. Predmetom záverečného hodnotenia môže byť aj posúdenie plnenia povinností a podmienok vyplývajúcich z **Dokumentácie notifikovaného projektu**, z **Rozhodnutia EK o pomoci**, ako aj z Prílohy č. 5 **Zmluvy o poskytnutí prostriedkov mechanizmu**. Zároveň je **Prijímateľ** povinný poskytnúť **Vykonávateľovi** všetku súčinnosť pri výkone tohto hodnotenia a v  súvislosti s ním.

6.9. **Výstupy Projektu (Deliverables)** musia byť dosiahnuté najneskôr k termínu **Ukončenia vecnej realizácie Projektu,** tak, aby **Výstupy a ciele IPCEI projektu** mohli byť dosiahnuté najneskôr do doby, do ktorej je/bude **Prijímateľ** povinný riadne ukončiť fázu prvého priemyselného nasadenia **IPCEI projektu,** inak je **Vykonávateľ** oprávnený uplatniť **Mechanizmus pre vrátenie Prostriedkov mechanizmu uvedený** nižšie v odseku 6.10 tohto článku **Zmluvy o poskytnutí prostriedkov mechanizmu** (ďalej ako „**Mechanizmus pre vrátenie Prostriedkov mechanizmu**“). **Vykonávateľ** je na základe **Mechanizmu pre vrátenie Prostriedkov mechanizmu** oprávnený v zmysle výsledkov **priebežného (midterm) hodnotenia** a/alebo **záverečného hodnotenia** zabezpečeného **Vykonávateľom** a/alebo Reportingu a/alebo odborného stanoviska podľa článku 6 odseku 6.5 **Zmluvy o poskytnutí prostriedkov mechanizmu** požadovať od **Prijímateľa** vrátenie **Prostriedkov mechanizmu** alebo ich časti vo výške zodpovedajúcej rozsahu a dôvodom nedosiahnutia **výstupov Projektu (Deliverables)** stanovených v Prílohe č. 3 **Zmluvy o poskytnutí prostriedkov mechanizmu.** Výška požadovaného vrátenia **prostriedkov mechanizmu** alebo jeho časti zodpovedá rozsahu a dôvodu nedosiahnutia výstupov projektu (**Deliverables)** uvedených v Prílohe č. 3 **Zmluvy o poskytnutí prostriedkov mechanizmu**, dôvodu **Realizácie Projektu** spôsobom ohrozujúcim dosiahnutie **Výstupov a cieľov IPCEI projektu**, resp. majúcim za následok ich nedosiahnutie, ako aj rozsah ohrozenia ich dosiahnutia, resp. ich nedosiahnutia.

6.10. Pri aplikácii **Mechanizmu pre vrátenie Prostriedkov mechanizmu** **Vykonávateľ** zohľadňuje predovšetkým nasledovné faktory:

- množstvo a dôležitosť jednotlivých nedosiahnutých **výstupov Projektu (Deliverables)** pre **Projekt**, resp. dopad ich nedosiahnutia na **Realizáciu** **Projektu** ako celku, zrealizovanie/dosiahnutie/zabezpečenie **Predmetu Projektu** adosiahnutie **Výstupov a cieľov IPCEI projektu**,

- množstvo a dôležitosť **Výstupov a cieľov IPCEI projektu**, ktorých dosiahnutie v zmysle **Zmluvy** môže byť v priebehu realizácie **IPCEI projektu** ohrozené, resp. ktoré nebudú v priebehu realizácie **IPCEI projektu** dosiahnuté vôbec a dopad ich nedosiahnutia na zrealizovanie **IPCEI projektu**,

- priťažujúce (napr. nezohľadnenie a/alebo nezrealizovanie opatrení vyplývajúcich z výsledku/odporúčaní/hodnotenia v zmysle odsekov 6.5 a 6.6 tohto článku **Zmluvy o poskytnutí prostriedkov mechanizmu**) a poľahčujúce (napr. externé vplyvy nezakladajúce **Prijímateľovi** možnosť ovplyvniť ich vznik a priebeh) faktory týkajúce sa **Realizácie Projektu** vplývajúce na nedosiahnutie **výstupov Projektu (Deliverables),** prípadne na ohrozenie dosiahnutia **Výstupov a cieľov IPCEI projektu**, prípadne majúce za následok ich nedosiahnutie,

- skutočnosť, či k nedosiahnutiu **výstupov Projektu (Deliverables)**, prípadne k **Realizácii Projektu** spôsobom ohrozujúcim dosiahnutie **Výstupov a cieľov IPCEI projektu,** prípadne majúcim za následok ich nedosiahnutie mohlo dôjsť v dôsledku objektívnych príčin.

**Prostriedky mechanizmu** alebo ich časť požadovaná **Vykonávateľom** na základe **Mechanizmu pre vrátenie Prostriedkov mechanizmu** sa **Prijímateľ** zaväzuje vrátiť v súlade s článkom 14 **VZP**.

6.11. **Prijímateľ** sa zaväzuje:

a) ku dňu **Začatia realizácie Projektu** zabezpečiť vysporiadanie majetkovo-právnych vzťahov:

* 1. k nehnuteľnému majetku, v rámci ktorého sa bude realizovať **Projekt**,
  2. k hnuteľnému dlhodobému majetku, ktorý bude zhodnotený z **Prostriedkov mechanizmu**.

Spolu s prvou **ŽoP** je **Prijímateľ** povinný predložiť **Vykonávateľovi** všetky dokumenty preukazujúce splnenie danej povinnosti. Táto podmienka musí byť splnená počas celého **Obdobia realizácie Projektu** až do **Ukončenia realizácie Projektu** v súlade s podmienkami stanovenými v **Záväznej dokumentácii**. Vo vzťahu k nehnuteľnému majetku podľa bodu i. vyššie môže v prípade, že to nezmarí dosiahnutie **Cieľa Projektu**, avšak výlučne so súhlasom **Vykonávateľa** dôjsť k dočasnému neplneniu záväzku **Prijímateľa** (napr. v prípade, ak by nepretržitým plnením daného záväzku počas celého **Obdobia realizácie Projektu** došlo k neúčelnému vynakladaniu finančných prostriedkov vyplývajúcemu zo zabezpečenia tohto plnenia) bez toho, aby sa to považovalo za podstatné porušenie **Zmluvy** zo strany **Prijímateľa**. Výnimkou z povinnosti **Prijímateľa** podľa predchádzajúcej vety je situácia, kedy **Prijímateľ** začne **Realizáciu Projektu** pred dátumom nadobudnutia účinnosti **Zmluvy,** pričom o súhlas **Vykonávateľa** požiada ex post, a to Bezodkladne po nadobudnutí účinnosti **Zmluvy**.

b) počas celého **Obdobia realizácie projektu** bez predchádzajúceho písomného súhlasu **Vykonávateľa** nepremiestniť Predmet Projektu na iné miesto, ako bolo vopred stanovené/dohodnuté v **Zmluve** a/alebo uvedené v príslušnom stavebnom povolení, ak relevantné.

Porušenie týchto povinností zo strany **Prijímateľa** predstavuje podstatné porušenie **Zmluvy** v zmysle čl. 11 ods. 7 **VZP**.

6.12. **Prijímateľ** vyhlasuje a svojim podpisom **Zmluvy o poskytnutí prostriedkov mechanizmu** potvrdzuje, že sa dôkladne oboznámil so znením Rozhodnutia EK o pomoci, jeho obsah si prečítal a porozumel mu a zaväzuje sa splniť všetky podmienky, ktoré sa v Rozhodnutí EK o pomoci stanovujú v spojení s **IPCEI projektom** a **Projektom** alebo sa týkajú **Prijímateľa**.

**Článok 7. Záverečné ustanovenia**

7.1. Táto **Zmluva** nadobúda platnosť dňom jej podpísania oboma **zmluvnými stranami.** Táto **Zmluva** je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v  znení neskorších predpisov (ďalej len „**zákon o slobode informácií**“) povinne zverejňovanou zmluvou a nadobúda účinnosť kalendárnym dňom nasledujúcim po kalendárnom dni jej povinného zverejnenia v Centrálnom registri zmlúv. Za súčasného rešpektovania ochrany osobnosti a osobných údajov **zmluvné strany** vyhlasujú, že **Zmluva** neobsahuje žiadne chránené informácie, ktoré sa nemôžu sprístupniť v zmysle príslušných ustanovení zákona o slobode informácií, v dôsledku čoho vyjadrujú súhlas s jej zverejnením.

7.2. Túto **Zmluvu** je možné meniť alebo dopĺňať len na základe vzájomnej dohody oboch **zmluvných strán**, pričom akékoľvek zmeny alebo doplnenia musia byť vykonané vo forme písomného a očíslovaného dodatku k **Zmluve**, pokiaľ v tejto **Zmluve** (najmä v článku 10 **VZP**) nie je stanovené inak.

7.3. Táto **Zmluva** sa uzatvára na dobu určitú a jej účinnosť končí riadnym ukončením fázy prvého priemyselného nasadenia **IPCEI projektu** v súlade s Rozhodnutím EK o pomoci. Odlišne od predchádzajúcej vety končí účinnosť **Zmluvy** v prípade:

7.3.1. neaplikuje sa;

7.3.2. tých ustanovení **Zmluvy**, ktoré majú sankčný charakter pre prípad porušenia povinností vyplývajúcich pre **Prijímateľa**, s výnimkou zmluvnej pokuty, pričom ich účinnosť končí s účinnosťou predmetných článkov;

7.3.3.článku 2 ods. 4 písm. g) a článku 14 **VZP** účinnosť trvá po dobu stanovenú v bodoch (i) a (ii) tohto bodu:

1. účinnosť článku2 ods. 4 písm. g) **VZP** končí uplynutím 10 rokov po uplynutí 30. pracovného dňa po **Ukončení realizácie Projektu,** ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Prijímateľovi Vykonávateľ** oznámil, účinnosť **Zmluvy** končí 10 rokov po dni, kedy **Vykonávateľ** doručí **Prijímateľovi** oznámenie o vysporiadaní námietok a
2. účinnosť článku 14 **VZP** v súvislosti s vymáhaním štátnej pomoci poskytnutej v rozpore s uplatniteľnými pravidlami vyplývajúcimi zo všeobecne záväzných právnych predpisov končí uplynutím 10 rokov po uplynutí 30. pracovného dňa po **Ukončení realizácie Projektu,** ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Prijímateľovi Vykonávateľ** oznámil, účinnosť **Zmluvy** končí 10 rokov po dni, kedy **Vykonávateľ** doručí **Prijímateľovi** oznámenie o vysporiadaní námietok.

7.4. **Prijímateľ** vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť alebo oprávnenosť **Projektu** v zmysle podmienok stanovených vo **Výzve**, ktoré viedli ku kladnému posúdeniu **Žiadosti o prostriedky mechanizmu**. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**. Ustanovením akéhokoľvek zástupcu oprávneného konať za **Prijímateľa** nie je dotknutá zodpovednosť **Prijímateľa**. **Prijímateľ** môže menovať len jedného zástupcu, ktorým môže byť fyzická alebo právnická osoba. Ak **Prijímateľ** koná podľa **Zmluvy** prostredníctvom zástupcu, **Prijímateľ** je povinný doručiť **Vykonávateľovi** dokument, z ktorého vyplýva rozsah konania, na ktoré je oprávnený zástupca **Prijímateľa**.

7.5. **Prijímateľ** vyhlasuje, že všetky vyhlásenia pripojené ku **Kladne posúdenej** **žiadosti o prostriedky mechanizmu** ako aj zaslané **Vykonávateľovi** pred podpisom **Zmluvy** sú pravdivé a zostávajú účinné pri uzatvorení **Zmluvy** v nezmenenej forme. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.

7.6. Prípadné spory vyplývajúce z tejto **Zmluvy** sa riešia prednostne pokusom o zmier. V prípade, ak sa zmier nepodarí dosiahnuť, ktorákoľvek zo **zmluvných strán** predloží svoj spor na vecne a miestne príslušný súd v Slovenskej republike.

7.7. Ak sa akékoľvek ustanovenie **Zmluvy** stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celej **Zmluvy**, ale iba dotknutého ustanovenia **Zmluvy**. **Zmluvné strany** sa v takom prípade zaväzujú Bezodkladne vzájomným rokovaním nahradiť neplatné zmluvné ustanovenie novým platným ustanovením, tak, aby zostal zachovaný účel **Zmluvy** a obsah jednotlivých ustanovení **Zmluvy.**

* 1. Ak záväzkový vzťah vyplývajúci zo **Zmluvy** medzi **Vykonávateľom** a **Prijímateľom**, s ohľadom na ich právne postavenie, nespadá pod vzťahy uvedené v § 261 Obchodného zákonníka, **zmluvné strany** vykonali voľbu práva podľa § 262 odsek 1 Obchodného zákonníka a výslovne súhlasia, že ich záväzkový vzťah vyplývajúci zo **Zmluvy** sa bude riadiť Obchodným zákonníkom tak, ako to vyplýva zo záhlavia označenia **Zmluvy** na úvodnej strane. Zároveň **zmluvné strany** súhlasia a berú na vedomie, že od momentu uzavretia **Zmluvy** je vzťah medzi **Vykonávateľom** a **Prijímateľom** vzťahom súkromnoprávnym.

7.9. V zmysle ustanovenia § 401 Obchodného zákonníka **Prijímateľ** vyhlasuje, že predlžuje premlčaciu dobu na prípadné nároky **Vykonávateľa** týkajúce sa vrátenia poskytnutých **Prostriedkov mechanizmu** alebo ich časti, a to na 10 rokov od doby, kedy premlčacia doba začala plynúť po prvý raz.

7.10. **Zmluvné strany** vyhlasujú, že ich vôľa vyjadrená v tejto **Zmluve** je slobodná a vážna, text **Zmluvy** si riadne prečítali a jeho obsahu porozumeli, **Zmluvu** neuzatvárajú v tiesni, ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto **Zmluvou** **zmluvné strany** vyjadrujú svojimi podpismi na tejto **Zmluve**.

7.11. Táto **Zmluva** je v listinnej podobe vyhotovená v 3 rovnopisoch, z toho 1 pre **Prijímateľa** a 2 pre **Vykonávateľa**. Uvedený počet listinných rovnopisov a ich rozdelenie sa rovnako vzťahuje aj na uzavretie každého listinného dodatku k **Zmluve**. Dohoda **zmluvných strán** k počtu rovnopisov sa neuplatní v prípade, ak k uzavretiu **Zmluvy** (resp. dodatku k nej) dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov (ďalej len „zákon o dôveryhodných službách“). V prípade, ak k uzavretiu **Zmluvy** dochádza elektronicky, dátumy podpisov **zmluvných strán** sú uvedené pri kvalifikovaných elektronických podpisoch/pečatiach **zmluvných strán**, ak nie je použitá kvalifikovaná elektronická časová pečiatka podľa zákona o dôveryhodných službách.

7.12. Neoddeliteľnou súčasťou **Zmluvy** sú **Prílohy:**

Príloha č. 1 **VZP**

Príloha č. 2 **Opis Projektu**

Príloha č. 3 **Výstupy Projektu (Delivarables)**

Príloha č. 4 **Podrobný rozpočet Projektu**

Príloha č. 5 **Podmienky a povinnosti IPCEI projektu**

V Bratislave, dňa ........................................

...................................................................

**Vykonávateľ**

v zastúpení

titul, meno a priezvisko

funkcia

V ................................., dňa .................

...................................................................

**Prijímateľ**

v zastúpení

titul, meno a priezvisko

funkcia

Zmluva podpísaná elektronicky podľa zákona o dôveryhodných službách.